cyanic-selkie/wikianc huggingface dataset:
דני זקן
ביוגרפיה
בשנת 1991 החל לעבוד ככתב לנושא השטחים והמתנחלים בסוכנות עתי"ם, ובמסגרת זו סיקר את שלהי האינתיפאדה הראשונה, את הסכמי אוסלו ואת הקמת הרשות הפלסטינית. במקביל לכך כתב בעיתון מעריב.
זקן שימש כפאנליסט במגוון תוכניות בערוץ החדשות עכשיו 14.
המתקפה הכימית בח'אן שייח'ון
המתקפה
ממוזער|שמאל|230px|מפה של אזורי השליטה וזירת הלחימה בדרום [[אידליב (מחוז)|אידליב וצפון חמה ביום המתקפה. העיר ח'אן שייח'ון מסומנת בעיגול אדום מקווקו.
בשעה 7:30 הגיעו 100 פצועים לבית חולים שדה מקומי, לאחר שבית החולים הגדול ביותר באזור הופצץ יומיים קודם לכן. שר הבריאות של אדלב מטעם המורדים, מוחמד פיראס אל-ג'ונדי, אמר כי הקורבנות חווים חנק, נוזל בריאות, קצף בפה, חוסר הכרה, התכווצות ושיתוק. שעות ספורות לאחר המתקפה, הופצצה גם מרפאה שטיפלה בנפגעים. לדברי ד"ר עבד אל טנרי, שטיפל ב-22 נפגעים של המתקפה הכימית, הסימפטומים של הקורבנות תואמים את הסימפטומים של חשיפה לסארין. מצבם של החולים שקיבלו פרלידוקסימה (תרופה נגד סארין) התייצב בתוך כשעה.
יוליה ליווילה
ביוגרפיה
בשנה הראשונה לשלטונו, היחסים בין קליגולה ושלוש אחיותיו, היו כמעט תמיד טובים וחמים. באירועים רשמיים היה קליגולה מופיע עמן, והן גם הופיעו לצדו במטבעות. הוא היה מושיב לצדו כל פעם אחת מהן, במקום שבאופן מסורתי היה שמור לאשתו. הוא אף הורה ששבועת הנאמנות לקיסר תהיה בנוסח "ולא ייקר בעיני לא אני עצמי ולא בני מגאיוס [שמו הפרטי של קליגולה] ואחיותיו", וכן הורה שבכל פעם שאחד הקונסולים מתחיל דבריו במושב של הסנאט הרומי, עליו להתחיל בנוסח: "כל טוב ואושר על גאיוס קיסר ועל אחיותיו." דרוסילה הייתה על פי המקורות האהובה עליו ביותר. הוא נהג בה כבאשתו החוקית, ומינה אותה ליורשת נכסיו. סווטוניוס מאשים את קליגולה ש"עם כל אחיותיו חי חיי-זימה מתמידים". אולם חלק מהחוקרים בני זמננו סוברים שסווטוניוס (ורבים אחרים) פירש בצורה חמורה מדי את קרבתו של קליגולה לאחיותיו. שמועות אלו ככל הנראה נבעו מן השקפת העולם שלעריצים אין שום התחשבות בטאבואים חברתיים ומן העובדה שמכיוון שקליגולה היה רווק רוב שנות שלטונו אחיותיו מילאו את התפקיד שבאופן מסורתי היה שמור לאשת הקיסר. הסבר רחוק יותר שהוצע הוא שקליגולה ניסה לחדש את המנהג ההלניסטי על פיו המלכים נישאים לאחיותיהם, מה שמסביר את הזעם הרב שבו התקבלו יחסיו עם אחיותיו.
לראצ'ה
לראצ'ה (בערבית: العرائش, אל-עראאִש, בצרפתית: Larache) היא עיר נמל חשובה בצפון מרוקו, השוכנת ליד נהר לוקוס ומשמשת כעיר הבירה המחוזית של מחוז לראצ'ה. בשנת 2012 התגוררו בה כ-120 אלף איש.
מועדון החמאם
בית המרחץ הטורקי
המועדון שוכן במתחם בית הסראייה הישן (בית הממשל העות'מאני). בניין שהוקם בראשית המאה ה-18 על שרידיה של מצודה מהתקופה הצלבנית בארץ ישראל, והוא שימש בתחילה כחאן. בשנת 1811 קבע מושל יפו, מחמוד אגא א-שאמי, את משרדי הממשל בעיר בבניין והוא שימש גם כבית דואר וכבית מעצר. עוד היו בו באר, מסגד וחמאם (בית מרחץ טורקי) בחלקו האחורי של המתחם, שנפתח ב-1829.
מועדון החמאם
בין התוכניות שהועלו במועדון החמאם נמנים:
החמאם נפתח שוב ביולי 1982, על ידי מספר שותפים בהם בני אמדורסקי ועמירם טננבוים, ושימש כאולם להופעות של אמנים ולהקות שונות. המקום שימש גם לצילומי תוכניות טלוויזיה, בין השאר צולמה בו התוכנית האירוח סיבה למסיבה במשך מספר עונות.
שלומי אזולאי (חלוץ)
קריירה
אזולאי, בנו של כדורגלן העבר משה אזולאי ששיחק בהפועל טבריה, גדל בטבריה והחל לשחק כדורגל במחלקת הנוער של עירוני טבריה, במדיה היה מלך השערים של קבוצת הנוער. בגיל 17 כבר שותף במספר משחקים של הקבוצה הבוגרת של המועדון בליגה א', ובינואר 2008 עבר לקבוצת הפועל כפר סבא, שם חתם על חוזה מקצועי לחמש עונות. בתחילה שיחק במדי קבוצת הנוער של כפר סבא, אך בעונת 2008/2009 כבר הפך לשחקן הרכב קבוע בקבוצה הבוגרת. את שנתו השלישית בכפר סבא סיים כמלך השערים של הקבוצה בליגה הלאומית עם 15 שערים.
בתחילת עונת 2011/2012 הושאל אזולאי לעירוני קריית שמונה, והיה שותף לזכייתה באליפות באותה עונה עם שמונה שערים וחמישה בישולים. בסיום העונה חזר למכבי חיפה, ובעונת 2012/2013 כבש שבעה שערי ליגה.
ב-7 ביוני 2019 חתם אזולאי לשנתיים בבית"ר ירושלים, וחזר לקדנציה שנייה במועדון. בעונת 2019/2020 כבש תשעה שערים וזכה עם הקבוצה בגביע הטוטו. ב-14 באוקטובר 2020 שוחרר מהמועדון, וב-1 בנובמבר חתם באסטרה ג'יורג'יו מהליגה הרומנית. כעבור חמישה ימים ערך את הופעת הבכורה שלו במועדון, בהפסד 0–2 לקלינצ'ני. ב-30 בנובמבר הבקיע את שערו הראשון ברומניה, בניצחון 5–1 על ריפנסיה טימישוארה במסגרת הגביע הרומני, ובסך הכל כבש שלושה שערים בשבעה משחקים במדי הקבוצה בכל המסגרות.
ערש הציוויליזציה
מיקום אחד או מיקומים מרובים
התאוריה המקובלת היא שהיו חמישה אזורים בהם התפתחה הציוויליזציה האנושית באופן עצמאי:
גמר גביע אירופה לאלופות 1958
הדרך אל הגמר
בסיבוב המוקדם חולקו המשתתפות בטורניר לשלוש קבוצות על פי שיוך גאוגרפי, והוגרלו נגד קבוצה אחרת מאותו השיוך. ריאל מדריד, האלופה המכהנת, העפילה אוטומטית מהשלב המוקדם, בעוד מילאן הוגרלה בקבוצת מרכז אירופה.
אמין גואירי
קריירה בינלאומית
גואירי היה מלך השערים של טורניר אליפות אירופה עד גיל 17 שנערך בשנת 2017.
Nail in the Coffin
הרכב וקידום
המיני-אלבום תואר ככזה ש"משלב את סוגת האימו-פאנק, מוזיקת טראפ, קאנטרי ו-EDM". כמו כן, נטעם כי הוא "מהווה כמחווה לסרטי אימה קלאסיים ומודרניים". "Mama Chola", שיצא לאור ב-30 באוגוסט, היה לסינגל המוביל מתוך המיני-אלבום ועבורו יצא וידאו קליפ רשמי שצולם בקנזס סיטי.
הסינגל השני מתוך המיני-אלבום "The Purge", יצא לאור כמה זמן לאחר מכן על מנת לעזור בקידום שלו.
בית משכית
עיצוב המבנה
הבית בנוי בסגנון הרנסאנס. החלונות כוללים סורגים מקושטים בידי עיטורי אבן וברזל ודלתות העץ מקושטות בידי גילופים.
הפיגוע בשדי תרומות
הפיגוע
עדי ראייה סיפרו כי זיהו את המחבל מגיע למקום, הולך באזור התחנה ומתקדם לכיוון המכולת, שם זוהה על-ידי המצלמות במעגל סגור, בנוסף גם מסרו שהמחבל נראה עצבני ומאוד חשוד לפני ביצוע הפיגוע.
לאחר הפיגוע
הזרוע הצבאית של הג'יהאד האסלאמי גדודי אל-קודס לקחה אחריות על הפיגוע.
ויטוס קויאוכיצוק
ויטוס קויאוכיצוק (Vittus Qujaukitsoq; נולד ב-5 באוקטובר 1971 בקאנאק, גרינלנד, ממלכת דנמרק ) הוא פוליטיקאי גרינלנדי. בעבר היה חבר בסיומוט, וכיהן כשר לענייני עסקים, עבודה, סחר ויחסים בינלאומיים בממשלת קילסן.
פרנסיס פיקנס
חייו
משנת 1844 ועד 1846 כיהן כסנאטור בסנאט של קרוליינה הדרומית ותוך כדי כהונתו סירב לבקשות נשיאי ארצות הברית של אותן השנים, ג'ון טיילר וג'יימס נוקס פולק, לכהן כשגריר מטעם ארצות הברית בלונדון ובפריז. בשנת 1858 יצא לייצג את ארצות הברית ברוסיה כשגריר, שם כיהן בתפקיד זה במשך שנתיים. בשנת 1860 חזר פיקנס לקרוליינה הדרומית על מנת להיבחר ולכהן כמושל המדינה. תחת כהונתו כמושל פרשה קרוליינה הדרומית מארצות הברית, פרישה שבה תמך נחרצות ולאחר מכן אף דרש את פינויים ומסירתם לידי קרוליינה הדרומית של כל מתקני הצבא הפדרליים אשר היו בתוך גבולות המדינה בכלל ובאזור מפרץ צ'ארלסטון בפרט.
פינס נפטר ב-25 בינואר 1869 באדג'פילד שבקרוליינה הדרומית ונקבר שם.
שלה (עיר)
גאוגרפיה
העיר נמצאת על שפלת הדנובה, על שתי גדות נהר ואה, כ-65 ק"מ מברטיסלאבה ו-30 ק"מ מנובה זמקי. לעיר יש רובע נוסף, וצ'ה (Veča), על הגדה השמאלית של הנהר, וכן השכונות הטמן (Hetméň) וקיליץ' (Kilič). העיר שוכנת באזור אקלים חמים.
פנחס צ'רניאק
מלחמת העולם השנייה והבריחה מהגטו
צ'רניאק עבד במרפאה מחוץ לגטו ושוטר הוציא אותו יום יום לעבודה ומחזירו. האיכרים הרוסיים שבהם טיפל אהבו אותו והביאו לו בחשאי מזון. הוא טיפל בחולי הגטו בעזרת תרופות שהגניב בסתר מהמרפאה ושגניה אשתו הבריחה מבית המרקחת בו עבדה. באחת הנסיעות אל מחוץ לגטו טיפל צ'רניאק בפיליפ קירוב, מפקד קבוצת הפרטיזנים "קירוב". בדרך זו התהווה קשר ראשון בין צ'רניאק לבין לוחמי הפרטיזנים.
ג'קספטיקאיי
חייו האישיים
מקלאקלין נולד בעיירה את'לון שבאירלנד. הוא היה מתופף לשעבר של להקת רוק כבד אינדית בשם "מורם אל הקרקע - Raised to the Ground" שהיו פעילים בזמן שהיה בקולג'. אחד האחים הגדולים שלו, מלקולם מקלאקלין הוא סופר. בשנות ה-2000 המאוחרות, הוא סיים את לימודיו בתיכון עם תואר מוזיקה וטכנולוגיה בנוסף תואר של מלונאות. סביב תחילת שנת 2010, מקלאקלין נשר מהמכללה לאחר שנתיים, אבל לאחר פגישה עם אדם באתר Interpals, הוא החליט ללכת ללמוד אנגלית. הוא סיים את הקולג' סביב 2014, אותה שנה בה הערוץ שלו הגיע למיליון משתמשים רשומים.
קריירת היוטיוב
בשנת 2022 דורג במקום ה־15 ברשימת יוצרי התוכן המרוויחים ביותר של פורבס, עם רווחים של כ־16.8 מיליון דולר בשנת 2021.
סולומון יוסף חלפון
חלפון תרם סכומי כסף גדולים למוסדות יהודים ולמוסדות רומנים ובין היתר לאקדמיה הרומנית (50,000 לאי מזהב).
אמן החרבות
האוונג'רס
דוקיין חזר להיות נבל-על, ונשלח בידי האלמנה השחורה יחד עם פאוור מן להביס את האוונג'רס. הוא ופאוור מן נלחמו בקפטן אמריקה כסוכניו של הגולגולת האדומה, ויחד עם נבלים אחרים, דוקיין השתתף בניסיונו של המנדרין לכיבוש העולם. הוא נלחם בקפטן כחבר בבריגדה של באטרוק, הועסק בידי ראש ביצה להילחם בקלינט בזהות גוליית, נלחם לצד הלגיון הקטלני באוונג'רס, ובסופו של דבר עזר להם בקרב נגד ארס. לאחר שנפגש עם חברת האוונג'רס מנטיס, דוקיין חזר לצוות, וזאת כי התאהב בה.
Submarine (מיני-אלבום)
ביקורות
על אף ש-"Submarine" איננו זכה להפצה בבתי הקולנוע בישראל, המיני-אלבום עודנו סוקר באתרי הבידור. המבקר עינב שיף מאתר "וואלה!" הרעיף שבחים על האלבום בדבריו כי הוא "למעשה טור דה פורס של הצד הפחות מדי מוערך של טרנר" וכן כי "העבר, ההווה ועתיד של הרוקנרול שייכים לאלכס טרנר", ועליו הוסיף אבנר שביט מאותו אתר כי המיני-אלבום משתלב בצורה מצוינת כפסקול הסרט. בביקורת של אבישי קרשין מאתר "ynet" על הסרט, הוא ציין כי הפסקול של טרנר "מקסים". בסיכום 2011 של הבלוג "ישרא-בלוג", המיני-אלבום כונה "אחד הריליסז היותר מוצלחים השנה". בביקורות שהגיעו בהמשך השנה על אלבום הלהקה, "Suck It And See", המיני-אלבום זכה להתייחסויות נוספות – עינב שיף שיבח אותו פעם נוספת וציין כי אלכס טרנר "השתכלל כל כך ככותב שירים" בו, מני אבירם מאתר "mako" הזכיר אותו גם כן לחיוב וקרא לו "עדין ומרגש" ושרון מולדאבי מהעיתון "גלובס" שכתב עליו כי הוא "אקוסטי ואינטימי יותר מהרוק של המאנקיז". בביקורת מאוחרת יותר, על "Tranquility Base Hotel & Casino" מ-2018, הכתב בן שלו מעיתון "הארץ" שיבח את המיני-אלבום כ"פריצת דרך" בקריירה של טרנר.
המתנה בין בשר לחלב
רקע
מדין התורה, נאסרה רק אכילת בשר וחלב שהתבשלו יחדיו, בעוד אכילת בשר וחלב שלא התבשלו יחדיו (ואינם חמים עד כדי כך שיחשבו כמבשלים זה את זה כעת) או אכילתם זה אחר זה - מותרת. חז"ל אסרו אכילת בשר וחלב יחדיו גם כאשר לא התבשלו יחדיו.
המתנה לאחר אכילת בשר עוף
על פי סוגיות הגמרא המתירות אכילת מאכלי חלב לאחר בשר עוף ללא המתנה או ניקוי, הרמב"ן והרא"ה מתירים לאכול גבינה אחרי בשר חיה ועוף בלא נטילת ידיים וניקוי הפה.
קינוח והדחה
ניקוי הפה משאריות המאכל הקודם נעשה באמצעות אכילה ('קינוח') של מזון כל שהוא (כדוגמת פרוסת לחם), שעל ידו יתנקה הפה מהשאריות, ושתיית משקה כל שהוא ('הדחה') בנוסף לאכילה. ה'קינוח' יכול להיעשות על ידי כל מאכל, למעט מאכלים רכים ודביקים.
חזקת בשרי וחזקת חלבי
מאכל שבושל ללא בשר בכלי ששימש קודם לכן לבישול בשר (מאכל כעין זה מכונה "בחזקת בשרי"), אינו נחשב כבשר לעניין המתנה, ומותר לאכול אחריו מאכלי חלב ללא הגבלה. דין זה נכון גם במקרה ההפוך, אכילת בשר לאחר אכילת מאכל "בחזקת חלבי".
צ'נאדאפאצה
יהודי צ'נאדאפאצה
יהודים ישבו בצ'נאדאפאצה במאה ה-19 וב-1944 נרצחו בשואת יהודי הונגריה.
גיל נויוביץ'
קריירה
בסיום העונה זומן לנבחרת העתודה של ישראל בכדורסל.
לוטפיה א-נאדי
לוטפיה א-נאדי (בערבית: لطفية النادي; 1907–2002), הטייסת המצרית הראשונה.
קורות חייה
לוטפיה המשיכה להשתתף בתחרויות תעופה, ובהן המירוץ בקו שבין קהיר לנאת המדבר חארגה ב-1937 בהשתתפות טייסים מארצות שונות, שבו הגיעה שלישית (במקצה הנשים). לוטפיה כיהנה תקופה מסוימת כמזכירה הכללית של מועדון התעופה המצרי. בעקבות תאונת טיס בראשית שנות החמישים נסעה להתרפא בשווייץ, התאזרחה שם והתגוררה מחוץ למצרים שנים רבות. מאז פציעתה לא שבה לטוס.
אולימפיאדת המדע הבין-לאומית לנוער
אולימפיאדת המדע הבין-לאומית לנוער (באנגלית: The International Junior Science Olympiad, בראשי תיבות: IJSO) היא תחרות מדע שנתית לתלמידים עד גיל 15 (עד תאריך 31 בדצמבר של השנה שבה מתקיימת התחרות).
רשימת המדינות המארחות
להלן רשימת המדינות והערים המארחות את התחרויות (בסוגריים מדינות משקיפות):
דוד צ'רקסקי
קורות חייו
צ'רקסקי נולד בחיפה וגדל בכפר אז"ר. בן למשה ראובן צ'רקסקי, איש העלייה השנייה והגדוד העברי וחנה (לבית אפשטיין), ממגיני תל חי. בשנת 1942 סיים בית ספר מקצועי ע"ש מקס פיין כחרט והתגייס כנוטר למשטרת היישובים העבריים, בה שירת כשנתיים. בשנת 1944 התגייס לפלמ"ח ומונה למפקד מחלקה. הוא היה בין מקימי רמות נפתלי ומבוני המבצר במקום ושימש מוכתר היישוב.
השיר "דודו"
דודו, מאת חיים חפר "אִתָּנוּ הָלַךְ בַּמַּסָּע הַמְּפָרֵךְ אִתָּנוּ סִיֵּר הוּא בַּגְּבוּל בַּקוּמְזִיץ הָיָה מְזַמֵּר וְעוֹד אֵיךְ אִתָּנוּ סָחַב מִן הַלּוּל...
ליטל שוורץ
ביוגרפיה
בשנת 2015 החלה להנחות בתוכנית "מלחמת המינים" לצידו של שלום אסייג. באותה השנה החלה לשחק במחזה "פאניקה" בתיאטרון הבימה, בתפקיד דייזי (לסירוגין עם טלי אורן).
ביולי 2018 החל שידור העונה השנייה של סדרת הנוער "כפולה", בה השתתפה בדמותה של רננה, סוכנת המוסד. באותה שנה, שיחקה בתפקיד הראשי בסרט העצמאי הקצר "יום רגיל", לצד בת-אל מוסרי ודובר קוסשווילי.
בשנת 2020 החלה להגיש את התוכנית "קובי וליטל החיים עצמם" בערוץ רשת 13, בה שבה לשתף פעולה עם קובי מימון.
פרעות פטליורה
הפרעות נערכו על ידי כוחות צבא סדירים ובלתי-סדירים שהשתייכו, גם אם פעלו בחוסר-משמעת, לכל הצדדים הלוחמים בעימות: צבא הרפובליקה העממית של אוקראינה, הצבא הלבן של אנטון דניקין, הצבא האדום הסובייטי, צבא פולין ועוד. חלקן נערכו ביוזמת האוכלוסייה האוקראינית המקומית.
מלחמת האזרחים
הממשל הבולשביקי לא התעתד להסכין עם אובדן אוקראינה, שנמצאו לו תומכים מרובים בשטחה; מיד לאחר המהפכה התחוללו התקוממויות קומוניסטיות בכל רחבי הארץ. ב-12 בדצמבר 1917 הוכרזה בחרקוב רפובליקה סובייטית, וזו קראה לעזרתה את הצבא האדום, שעלה בהרבה על הכוחות הלא-מאורגנים של הראדה. בתגובה, זנחה המועצה האוקראינית סופית את החתירה לפדרציה כלשהי עם רוסיה והעבירה ב-25 בינואר 1918 החלטה שקבעה כי אוקראינה תהיה עצמאית לגמרי. אף על פי שכל המפלגות היהודיות, ואפילו הבונד, גינו את הפלישה וראו בקומוניסטים אויב, הן העדיפו רוסיה רב-לאומית ופדרטיבית על פני רפובליקה אוקראינית שבה יהיה רוב שליט ברור. סירוב רוב הנציגים היהודיים להצביע בעד ההחלטה (הבונד הצביע נגד והיתר נמנעו) עורר התמרמרות בראדה, בייחוד מאחר שרק שבועיים קודם הוענק לכל המיעוטים הלאומיים וליהודים בכלל זה מעמד אוטונומי בחוק. החלו לעלות האשמות על כך שהיהודים נייטרליים כלפי הבולשביקים ואינם נאמנים בלי פשרות. בראשית פברואר הגיעו החילות הקומוניסטיים עד קייב והראדה נאלצה להתפנות לז'יטומיר. הנציגים היהודים לא הצטרפו אליה ונותרו בבירה, לטענתם בשל תקשורת לקויה. הדבר תרם למתיחות. הייצוג הבולט של יהודים במשטר הסובייטי – בין היתר, 75% מאנשי הצ'קה בקייב היו יהודים – הצטרף לאנטישמיות העממית הרווחת ויצר דימוי שלהם כפרו-קומוניסטים בכוח, דימוי שרווח בכל שדרות החברה. כולם החלו להיתפש כבעלי-ברית וסייענים של הבולשביקים.
הפוגרומים של 1919 ו-1920
במאי ויוני פלש למזרח אוקראינה מקובאן צבא המתנדבים של הגנרל הלבן אנטון דניקין. בצבא המתנדבים הייתה השפעה ניכרת למפלגת הקדטים הליברלית, וגם סוציאליסטים מתונים יחסית סיפקו לו תמיכה פוליטית ושאפו לראות בתבוסת הבולשביקים. אך הצורך לרצות את הימין השמרני, שעמו נמנה דניקין עצמו, גבר. הקצינים ואנשי מחלקת התעמולה היהודיים פוטרו כולם במרץ 1919; בקרב הקצונה בצבא המתנדבים רווחה האנטישמיות המסורתית של המשטר הצארי, שהוחרפה לאין שיעור במלחמת האזרחים, ומחלקת התעמולה הפיצה מנשרים שזיהו באופן מוחלט את האוכלוסייה היהודית עם הבולשביקים והטיפו לאלימות חסרת רסן. כוחות דניקין התמקדו בבולשביקים, ששלטו במרבית אוקראינה. הלאומנים היוו גורם שולי מבחינתם. הדירקטוריום הכריז על דניקין מלחמה, כמעט באופן סמלי, ב-24 בספטמבר. המטרה הפוליטית של הלבנים הייתה רוסיה מאוחדת, והם רדפו את מוסדות ונציגי הלאומיות האוקראינית בשטחים שכבשו. תוך זמן קצר הם הביסו את הצבא האדום והגיעו עד חרקוב וצ'רניהיב. בטולצ'ין נטבחו על ידי כנופיות מקומיות יותר מ-500 יהודים ב-14 ביולי. אותו החודש סימן את דעיכת המעורבות של הכוחות הלאומנים המוכים בפרעות; אולם אלו כלל לא חדלו, אלא התעצמו תחת הצבא הלבן.
כבר בעת המאורעות החלו חוקרים יהודים לערוך אומדנים להיקף ההרג והנזק שנגרם. נחום גרגל, נציג ועדת הצלב האדום הסובייטי, הכין רשימה מפורטת של אירועים וקורבנות שבה מנה 1,236 פוגרומים שבהם נטבחו 31,071 יהודים. בחישובו הסופי, על בסיס אקסטרפולציות, העריך שבין 50,000 ל-60,000 נהרגו. הנרי אברמסון העריך כי האומדן המינימלי הוא 50,000 מתים. אליהו חפץ סבר ש-120,000 נטבחו. קיימות הערכות המעמידות את מספר הנרצחים על כ-200,000, אם כי אולג בודניצקי הניח שסביר שמדובר בעירוב נתוני המתים עם הפצועים. דיווחים מן התקופה מסרו ש-50,000 נשים התאלמנו ו-300,000 ילדים התייתמו. אלפים רבים של נשים נאנסו, עשרות אלפים עונו וסבלו הטלות מום שונות, בהן כריתות גפיים, עקירות עיניים, וכריתת אפים ואוזניים. במקומות יישוב רבים לא נותר אף לא יהודי אחד, ובאחרים האוכלוסייה היהודית הצטמצמה לשבריר ממספרה קודם הפרעות.
יום הולדתו של לינקולן
יום הולדתו של לינקולן (באנגלית: Lincoln's Birthday) הוא חג לאומי בחלק ממדינות ארצות הברית. החג נחוג במדינות קליפורניה, קונטיקט, מיזורי, ניו ג'רזי, ניו יורק ואינדיאנה. החג מציין את יום השנה להולדתו של נשיא ארצות הברית אברהם לינקולן ב-12 בפברואר 1809.
טקסים
יום הולדתו של לינקולן מצוין בהנחת זרי זיכרון מטעם נשיא ארצות הברית באתר הלאומי ההיסטורי מקום הולדתו של אברהם לינקולן בהודג'נוויל שבקנטקי, וכן באנדרטת לינקולן שבוושינגטון בירת ארצות הברית.
ההפיכה הצבאית בצ'ילה (1973)
ארצות הברית מילאה תפקיד במהלך האירועים אשר קדמו להפיכה: היא מימנה את האופוזיציה השמרנית לאיינדה וניצלה את ה-CIA לתעמולה נגדית אשר עודדה הפיכה. לאחר מכן, תמכה ארצות הברית בחונטה שעלתה לשלטון בראשותו של פינושה.
Roadrunner Records
היסטוריה
ב-11 בנובמבר 2010 הודיעה Warner Music Group שהאחוז הפרטי הנותר של חברת Roadrunner נרכש, אך עם זאת השם Roadrunner יישאר כמותג פרטי.
משרד הפנים (אוסטריה)
ארמון מודנה הוא המטה המרכזי של המשרד, ממוקם במרכז העיר וינה, ברובע אינרה שטאדט.
מי ים המלח
ההרכב הכימי
יחסית למי ים, תמלחת ים המלח מדולדלת גם בנתרן ומועשרת במגנזיום, סידן , אשלגן  וברום. ריכוז הברום בים המלח גדול פי 400 מריכוזו במי ים רגילים. יחס כלור:ברום במי ים המלח הוא 35:1.
חברת האשלג הארץ ישראלית (1930-1952)
אתרי הייצור המרכזיים של החברה ממוקמים בסדום, וברמת חובב. באתר הייצור בסדום מופרדים המינרלים השונים והללו נשלחים לעיבוד נוסף במתקני הייצור הנוספים באזור, או אל אתרי הייצור ברמת חובב.
יזם מדיניות
תהליך ביצוע המדיניות
בשלב גיבוש המדיניות יזם המדיניות מנסה ליישם את הפתרונות לבעיות שעל סדר היום ולהביאם בצורה של מסמך מדיניות ופעולות יישומיות. בשלב זה יזמי משתמשים בקבוצות, תכנון אסטרטגי ובניית צוות אשר נועד להפגין מנהיגות ויכולת לעורר מוטבים פוטנציאליים.
תאוריית זרמי המדיניות
תאוריה זרמי המדיניות (Policy Streams Theory) פותחה על ידי ג'ון קינגדון ועוסקת בשאלה מדוע נושאי מדיניות מקבלים תשומת לב בזמנים שונים ומדוע יש נושאי מדיניות אשר מיושמים ויש כאלה שלא.
אזרחים כיזמי מדיניות
אזרחים יכולים להיות יזמי מדיניות מכיוון שלאזרחים השפעה היכולה להיות מבוססת על רצונם לאקטיביזם לשינוי מדיניות. יתרונם נובע מיכולתם להפגין גודל ומגוון לתמיכה במדיניות תוך יכולת תיעול ביטוי רגשות ציבורי לפעולות השפעה על מדיניות. ותוך שימוש בכלים כגון מסגור בעיות באופן אפקטיבי בעיקר בעזרת מחאה מתאימה לעיתוי ולתפיסות קובעי המדיניות. כך אזרחים מצליחים לפתח רגישות אצל קובעי המדיניות לרעיונות חדשים.
אסטרטגיות
אזרחים כמו יזמי מדיניות עוסקים במסגור בעיות, בניית קואליציה ואסטרטגיות פעולה אך באופן שונה מיזמי מדיניות קלאסיים:
בירוקרטים ברמת הרחוב כיזמי מדיניות
בירוקרטים ברמת הרחוב הם הפנים של הממשלה ומעשיהם מעצבים את המציאות היום-יומית שאזרחי המדינה חווים. כאשר בירוקרטים אלו הם עובדי השירות המתקשרים ישירות עם אזרחים במהלך עבודתם.
יתרונם נובע מהבנתם את כללי הבירוקרטיה והמדיניות תוך יכולת ניצול חוסר ידע א- סימטרי בין השטח לבין הממונים עליהם. כך יכולים הבירוקרטים להבין את ההקשר הבירוקרטי ואת צורכי השחקנים במערכת תוך יכולתם לעבוד עם שחקנים פורמליים ובלתי פורמליים למרות היעדר כוחם הפוליטי.
דיאטומיט
יישומים
אדמה דיאטומית זמינה מסחרית ב־3 צורות:
קארי בראונשטיין
קריירת כתיבה ובימוי
מנובמבר 2007 עד מאי 2010, בראונשטיין כתבה בלוג עבור NPR Music בשם "מוניטור מיקס".
קח אותי הביתה
בשנת 1981 עטרי וירוסלב יעקובוביץ' הקליטו יחד אלבום רוק בשם "קח אותי הביתה", שהניב להיטים רבים, בהם: "דואט פרידה" עם הזמר מני בגר, "לא יודעת", "עד שנשיב", "שלך עד אתמול". בתקליט זה נשמעה עטרי שונה מקטלוגה המוכר עד אז כ"זמרת לכל המשפחה", והשינוי הפתיע רבים. התקשורת כינתה שינוי זה בשם "הגל החדש של גלי". כמו כן לצורך קידום יחסי הציבור של האלבום, שינתה עטרי גם את תדמיתה החיצונית.
סת' קרי
פילדלפיה 76'
ב-16 ביוני 2021, במהלך הסיבוב השני של הפלייאוף, קרי רשם שיא קריירת פלייאוף חדש של 36 נקודות במשחק 5 מול אטלנטה הוקס.
נורית יעקב
חייה
נולדה בפרדס חנה ללאה ויוסף יעיש, עולים מתימן. אחיה הבוגר מנחם יעיש נלקח ב-1952 לטיפול רפואי שממנו לא חזר ושמו נקשר בפרשת ילדי תימן. אחיה מיכאל יעיש נהרג בשירותו הצבאי ב-1969 באזור רצועת עזה.
ניסוי הקפה של גוסטב השלישי מלך שוודיה
ניסוי הקפה של גוסטב השלישי מלך שוודיה היה מחקר תאומים שנערך בהוראת גוסטב השלישי, מלך שוודיה במטרה לחקור את ההשפעות הבריאותיות של קפה. אף שקיים ספק לגבי המהימנות של האירוע, הניסוי שנערך במחצית השנייה של המאה ה-18, לא הצליח להוכיח שקפה הוא משקה מסוכן.
יום הולדתו של הקיסר
טקסים
טקס חגיגי נערך בחזית הארמון הקיסרי, והקיסר, רעייתו ובני המשפחה הקיסרית מופיעים על מרפסת הארמון לפני החוגגים, עת הקיסר נושא ברכה לחוגגים. בנוסף, תאריך זה, הוא אחד משני המועדים היחידים, יחד עם 2 בינואר, שבהם מותרת כניסת מבקרים לחלקים של הארמון הקיסרי, הסגורים לציבור בשאר ימות השנה.
כריסטינה הוף סומרס
קורות חיים
סומרס נולדה בפטלומה, קליפורניה  לדולורס (וייט) ו קנת' הוף. היא סיימה תואר ראשון באוניברסיטת ניו יורק בשנת 1971, ותואר שלישי בפילוסופיה מאוניברסיטת ברנדייס בשנת 1979. בין השנים 1978 ל-1980, סומרס הייתה מדריכה באוניברסיטת מסצ'וסטס בבוסטון. בשנת 1980, היא הפכה פרופסור לפילוסופיה באוניברסיטת קלארק, ומונתה לפרופסור חבר בשנת 1986.
ביקורת על העדפת נשים במקצועות מדעיים
סומרס כתבה גם על Title IX- (תוכנית פדרלית בארצות הברית המשריינת מקום לתלמידות ולסטודנטיות במקצועות מסוימים), ועל המחסור בנשים במקצועות STEM (מדעים, טכנולוגיה, הנדסה ומתמטיקה) בקריירה. היא מתנגדת ליישומים האחרונים של תוכנית Title IX בתחומי המדע כי "המדע הוא לא ספורט. במדע, גברים ונשים משחקים באותם הקבוצות... יש הרבה נשים מבריקות בצמרת בכל תחום של מדע וטכנולוגיה, ואין עוררין על היכולת שלהן להתחרות בתנאים שווים". יישומים של Title IX במדעים יכולים בקלות ליצור סטיגמה לנשים ולהוזיל את הישגיהן שהשיגו שעמל רב. יתר על כן, סומרס מציינת מחקר המסיק כי העדפה אישית פרטית של נשים, ולא אפליה מגדרית, היא הממלאת תפקיד בבחירת הקריירה של נשים. לא רק שנשים מעדיפות תחומים כמו ביולוגיה, פסיכולוגיה, ורפואה וטרינרית על פיזיקה ומתמטיקה, אלא שהן גם מחפשות קריירות שניתן לשלבן עם חיי משפחה. סומרס כתבה כי "הבעיה האמיתית שרוב המדעניות מתמודדות עמה היא האתגר של שילוב אמהות עם קריירה מדעית רבת עוצמה" - ולא אפליה.
שגרירי ישראל
שגרירי ישראל בעולם (נכון ל-2023)
להלן רשימת שגרירי ישראל המכהנים בעולם:
יום במלכודת
תקציר העלילה
איגו מנסה להרוג את טאק ולקחת ממנו את השבב שנמצא על הצוללת בזמן שג'ק ולידיה בורחים מהמעבדה של שרימשאו ונוסעים בחזרה למעבדה השנייה כדי שיוכלו להוציא את טאק מגופו של ג'ק לפני שימות.
אליזבת מונטגיו
סלון והבלוסטוקינג
בשנות ה-50 החלה מונטגיו לארח אנשי חברה ורוח בביתה. הסלון התחיל במתכונת של "ארוחות בוקר ספרותיות", אך בהמשך היא אירחה מפגשי ערב, שבהם שוחחו המשתתפים על ענייני ספרות, השכלה ופילוסופיה, בדומה לסלונים בפריז. בסלון השתתפו גם גברים (כגון סמואל ג'ונסון, דייוויד גריק, אדמונד ברק והוראס וולפול) וגם נשים (כגון אליזבת קרטר, פרנסס ברני והסטר ת'רייל), אך הבולטות של הנשים המשכילות משכה במיוחד את תשומת הלב הציבורית. בסלון לא הוגשו משקאות חריפים ותרבות השיחה הרציונלית היוותה, באופן מודע ומוצהר, תחליף לעיסוקים שבני התקופה החשיבו כראויים לנשים בחברה, כגון משחקי קלפים וסריגה. יחד עם סלונים אחרים, בבתיהן של אליזבת ווסי ופרנסס בוסקוון, יצרו מפגשים אלה וחליפות המכתבים בין המשתתפים רשת חברתית שקיבלה את הכינוי "מעגל הבלוסטוקינג".
דיאלוגים של המתים
הדיאלוג השני (מספר 27) הוא דיאלוג בין מרקוריוס ל"ליידי מודרנית נאה", ומטרתו היא סאטירה וביקורת על תרבות החברה הגבוהה, ובמיוחד על התרבות של נשים אריסטוקרטיות. מרקוריוס, שליח האלים, מגיע כדי לבשר לאישה על מותה ושעליה לעזוב את העולם הזה ולעבור את הסטיקס. מייד בתחילת הדיאלוג מודיעה הליידי ל"מר מרקוריוס" שהיא עסוקה. מרקוריוס עונה ש"קשרי נישואים, חיבה אימהית, ואפילו הדאגה לרווחה של הממלכה או לתהילה של האומה" לא יכולים לפטור איש מלקבל את הזימון למרחבי המוות. אולם, הליידי עונה שלא אלה הם עיסוקיה: "לא היו לי מחויבויות, אלא כאלה שמתאימות לאישה בדרגתי. הסתכל על הלִזְבֵּז וראה שמחויבת אני לתיאטרון בימי שני, לנשפים בימי שלישי, לאופרה בשבתות, ולהתכנסויות הקלפים בשאר ימות השבוע; תהיה זו גסות שאין כמוה בעולם לא להופיע לפגישותיי". מרקוריוס תוהה מדוע היא מחויבת לדברים שכאלה, והאישה עונה שהיא הייתה עסוקה מידי כדי לחשוב על כך.
מסה על הכתבים והעילוי של שייקספיר
במאי 1769 פרסמה מונטגיו, בתחילה בעילום שם, את "מסה על הכתבים והעילוי של שייקספיר, בהשוואה ליוונים ולמשוררים הצרפתים הדרמטיים, עם כמה הערות על מצגי השוא של אדון דה וולטר". במאה ה-18' המוניטין של ויליאם שייקספיר היה במגמת עלייה, אך יצירותיו עדיין לא התקבלו באופן אוניברסלי כנכס תרבותי ודוגמה לעילוי יצירתי, כפי שהן נתפסות מאז המאה ה-19. במיוחד, חלק מהאינטלקטואלים הצרפתיים הגיבו למחזותיו בזלזול וטענו שהם נחותים ביחס למחזות הקלאסיים ולמחזות הצרפתיים. וולטר היה אמביוולנטי כלפי היצירות של שייקספיר. הוא מצא בהן "מאפיינים של הנשגב" אבל סלד מחוסר הסדר של מחזות, השילוב של הטראגי והקומי, ההופעה של דמויות מפוקפקות, והאלימות ששולבה במחזות. המחזות המכונים טרגדיות, הוא טען, הם למעשה "פארסות מפלצתיות". בשנת 1731 הוא הוציא לאור תרגום של המחזה יוליוס קיסר לצרפתית, שהיו בו טעויות רבות.
עסקים, פטרונות וצדקה
בסוף שנות ה-60 החלה מונטגיו להיות מעורבת יותר בניהול מכרות הפחם והנכסים של המשפחה, זאת בעקבות הידרדרות מצבו הבריאותי של בעלה. במאי 1775 הוא נפטר והוריש למונטגיו את כל רכושו, מלבד 3000 ליש"ט שהשאיר לאחיינה, מתיו רובינסון. בני הזוג מונטגיו מצאו עניין מיוחד במתיו, בנו של מוריס, אחיה של אליזבת; וב-1776 מונטגיו אימצה את מתיו באופן רשמי, ושמו שונה למתיו מונטגיו.
פרשת לארה אל-קאסם
בית המשפט המחוזי בתל אביב
אל-קאסם ערערה על החלטת בית הדין לעררים בפני בית המשפט המחוזי בתל אביב בשבתו כבית משפט לעניינים מנהליים. האוניברסיטה העברית, שהצטרפה כצד לדיון, פרסמה קריאה לאפשר את כניסתה של אל-קאסם לישראל, על מנת שתתחיל בלימודיה לתואר שני באוניברסיטה.
ערעורה של אל-קאסם נדחה על ידי השופט ארז יקואל. בית המשפט קבע שישנו חשש שהמבקשת תנצל את שהותה בישראל לצורך קידום הטלת חרם עליה, ועל כן, "יש בשיקול דעתו של השר, כפי שהופעל, כדי להלום את המטרות שביסוד הוראת סעיף 2(ד) לחוק הכניסה לישראל". בסיום פסק הדין נאמר:
מיקלוש הרסטי
ביוגרפיה
מיקלוש הרסטי נולד במשפחה יהודית, אביו היה שען בבודפשט ובשנת 1939 ברח לארץ ישראל מהונגריה כדי שלא יילקח לשרות העבודה (עבודות כפייה לגברים יהודים עבור הצבא ההונגרי). אמו הגיעה ממונקאץ' וגם היא ברחה לארץ ישראל מסכנת השואה ב-1941. הם שניהם היו ממייסדי המפלגה הקומוניסטית הישראלית (מק"י) בשנת 1948 (היורשת של המפלגה הקומוניסטית של פלשתינה). המשפחה חזרה להונגריה באותה השנה. משנות ה-50 ואילך כיהנו ההורים בתפקידים מפלגתיים שונים.
הרסטי החל לפרסם ב-1963: תחילה פרסם שירה, פזמונים ומאמרים בעיתונות הספרותית ותרגם את השיר Sixteen Tons להונגרית עבור "להקת גרילה". ב-1969 פרסם כרך תרגומים בשם "משוררים, שירים ומהפכות".
קונסטנדינוס מיצוטאקיס
ראש ממשלה 1990–1993
גם בבחירות אלה היו תוצאות דומות לשתיים הקודמות. מפלגת הדמוקרטיה החדשה זכתה ב-27 מושבים יותר מ-PASOK וקיבלה 150 מושבים, אחד פחות מהרוב הדרוש. מיצוטאקיס הצליח להתמנות ראש ממשלה אחרי שהצטרף אליו הנציג היחיד של מפלגת התחייה הדמוקרטית. אף על פי שהייתה תוצאה של אחד הניצחונות האלקטורליים המרשימים ביותר בהיסטוריה של יוון, ממשלת מיצוטאקיס הייתה חלשה, עם רוב שהתבסס על קול אחד. מיד עם כניסתו לתפקיד עבר מיצוטאקיס לבצע קיצוצים בהוצאות הממשלה, הלאים מפעלים ממשלתיים וערך רפורמה בשירות הציבורי. נוכח השינויים הגאו-פוליטיים בעולם ובמזרח התיכון יזם באפריל 1990 את העלאת היחסים הדיפלומטיים עם מדינת ישראל לרמת שגרירויות, זאת למרות משבר שפרץ עקב השתלטות מתנחלים על מבנה של הפטריארכיה היוונית-אורתודוקסית של ירושלים ב. במאי 1992 היה ראש הממשלה היווני הראשון שביקר בישראל.
הדיוויזיה ה-28 (ארצות הברית)
מלחמת העולם הראשונה
באביב 1917, בעקבות כניסת ארצות הברית למלחמת העולם הראשונה, נשלחו כוחות הדיוויזיה למחנה הנקוק לאימונים. הדיוויזיה הורכבה מהבריגדה ה-55 שהורכבה מהרגימנטים ה-109 וה-110, ומהבריגדה ה-56 שהורכבה מהרגימנטים ה-111 וה-112. יחידות הארטילריה שלה היו רגימנטים ארטילריית השדה ה-107, ה-108 וה-109.
דורותי סקארבורו
קריירה
ספרה המוערך ביותר, "הרוח" (שפורסם לראשונה בעילום שם ב־1925), נעשה מאוחר יותר לסרט באותו שם, בכיכובה של ליליאן גיש.
ניל בלומקאמפ
קורות חייו
משפחתו של בלומקאמפ עברה לוונקובר, קנדה והוא נרשם לבית הספר לקולנוע של ונקובר.
בית החולים קינגסיט
מקור ושם
בית החולים הפסיכיאטרי הוקם בקראקה בשנת 1929. הבנייה החלה כאשר עשרים מטופלים ממוסד נפשי סמוך, הגיעו לאתר יחד עם שתים עשרה מריצות ועשרה אתים. ד"ר הנרי בנט היה במקור הבעלים לשעבר של בית החולים קינגסיט בשנות החמישים. בית החולים קינגסיט נקרא על שם בית חולים באברדנשייר, סקוטלנד בעקבות ד"ר גריי (המנהל הכללי של מחלקת בריאות הנפש במחלקת הבריאות באותה התקופה) שחזר מטיול בחוץ לארץ והחליט שזהו השם הנכון לתת לו. גינות פרחים, שיחים ועצים גודלו בשטח בית החולים.
מיון מסרק
האלגוריתם
המרחק ההתחלתי הוא כאורך הרשימה הממוינת n חלקי גורם הכיווץ k (בדרך כלל 1.3; ראה להלן) ועם מרחק זה מופעלת איטרציה אחת של מיון הבועות המעודכן כמובא לעיל. לאחר מכן, בכל שלב המרחק מחולק בגורם הכיווץ, הרשימה ממוינת עם המרחק החדש, והתהליך חוזר על עצמו עד שהמרחק הוא 1. בשלב זה, המיון ממשיך עם מרחק 1 עד שהרשימה ממוינת בשלמותה. השלב האחרון של המיון לפיכך הוא מקבילה של מיון בועות, אולם בשלב זה רוב הצבים כבר טופלו, ולכן מיון בועות יהיה יעיל.
סאליי
פולחן
ההיסטוריון הרומאי אובידיוס בן המאה הראשונה לספירה מציין בספרו כי הטקס של הכהנים הקופצים מיושן וקשה להבנה. הטקסים הסתיימו במשתה מפואר.
הדרך הקלה להפסיק לעשן
השפעת הספר
הספר זכה להימנות על רשימת הספרים רבי המכר בארצות רבות, ביניהן צרפת, ספרד, דרום אפריקה, אוסטרליה, קולומביה, ארצות הברית וישראל, כאשר בסופו של דבר למעלה מ-7 מיליון עותקים נמכרו ברחבי העולם. כמו כן הספר תורגם למספר שפות, ביניהן צרפתית, ספרדית ועברית.
טיפול פמיניסטי
הרקע להתפתחות הטיפול הפמיניסטי
תאורטיקניות פמיניסטיות עסקו באופן בו כוח ושליטה חברתית משפיעים על תפישתן ועל עיצובן של תופעות קליניות מסוגים שונים בניגוד להשפעה שיש לפתולוגיה אינדיבידואלית או משפחתית המנותקת מהקשר חברתי. אחת הדוגמאות לכך היא ההתייחסות ל"היסטריה" על פי פרויד. בחקירתו את תופעת ההיסטריה כתב פרויד "אני מעלה אפוא את התזה שביסוד כל מקרה היסטריה מונח אירוע אחד או כמה אירועים של התנסות מינית טרם זמנה, אירועים השייכים לשנים המוקדמות ביותר של הילדות". אך בשנת 1897 חזר בו פרויד מהצהרותיו שהתעללות מינית היא הגורם לתופעת ה"היסטריה" אצל נשים והכחיש את ממצאיו בהם תיעד את ההתעללויות שעברו מטופלותיו; "נאלצתי להכיר בכך שמעמדי הפיתוי האלה לא התרחשו מעולם, ולא היו אלא פנטזיות שהמציאו המטופלות שלי". ובכך, נשללה מציאותן של הנשים, הושתק ההקשר החברתי של הניצול המיני, והמוקד הוחזר להיות ההיבטים התוך נפשיים, הפנטזיות והתשוקות כמקור לסימפטומים והתעלמות מהמציאות החיצונית שגרמה להם. בהמשך נטען כי פרויד חזר בו, מאחר שההשלכות החברתיות של ממצאיו היו מבהילות מדי וכי זכה לבוז ונידוי בקרב עמיתיו, עקב כך חזר בו מממצאיו שחשפו את העיוות החברתי, והתבסס על נרטיב שמשמיט, משתיק ומתעלם מההקשר הפוליטי-חברתי.
האישי הוא הפוליטי
הטיפול הפמיניסטי מניח כי "האישי הוא הפוליטי". זהו עקרון יסוד בכל התערבות פמיניסטית, על פיו חוויתן של נשים, אשר בעבר נחוו והובנו כנובעות מלקות אישית או קושי פרטי, הן למעשה בעיות כלליות (או כלל נשיות), אשר נשים רבות סובלות מהן ומתמודדות איתן. מקורן של בעיות אלה הוא ביחסי כוחות חברתיים, בכח הגמוני פוליטי שמייצר או משמר את הבעיות. תפיסת הבעיה כאישית (על ידי נשים) משמרת את בדידותן, האשמתן את עצמן, ולקיחת אחריות אישית על פתרונה, במקום תפיסת הבעיה כבעיה חברתית אשר פתרונה טמון ותלוי בשינוי חברתי פוליטי ביחסי הכח החברתיים. הטיפול הפמיניסטי יעסוק בבירור וניתוח של האופנים בהם ציפיות חברתיות-תרבותיות ויחסי כוחות מעצבים את החוויה האישית.
יולנדה מוקגסנה
ביוגרפיה
היא עזבה את רואנדה בפברואר 1995 והגיעה לבלגיה כפליטה, היא קיבלה אזרחות בלגית ב-1999. בבלגיה לא הוכרו כישורי הסיעוד שלה והיא עבדה בבית אבות. מאוחר יותר אימצה חלק מאחייניותיה, שהוריהן נהרגו, וכן יתומים אחרים מרואנדה.
שירות עצמי
שתי שיטות נפוצות לתפעול של שירות עצמי:
ג'ורג' פיפס, מרקיז נורמנבי השני
קריירה פוליטית וקולוניאלית
ב-1847 נבחר נורמנבי לבית הנבחרים מטעם מחוז הבחירה של סקרבורו, מושב שבו הוא החזיק עד 1851 ושוב מ-1852 ועד 1857. ב-1851 הוא מונה על ידי הלורד ראסל לתפקיד מבקר משק בית המלכותי (Comptroller of the Household). כאשר נבחר לורד' אברדין לתפקיד ראש הממשלה בראשית 1852, מונה נורמנבי לתפקיד גזבר משק הבית המלכותי (Treasurer of the Household), תפקיד אותו הוא מילא עד 1858, כששלוש השנים האחרונות מתוכן היו כבר בתקופת כהונתו של הלורד פרלמרסטון כראש הממשלה. בשנה שלאחר מכן הוא מונה להיות המשנה למושל נובה סקוטיה ובתפקיד זה הוא כיהן עד 1863. באותה שנה הוא ירש את תואר המרקיז של אביו ונכנס לבית הלורדים.
פולמוס הנאמנות הכפולה
הדי הפולמוס
הפולמוס הציבורי שעורר שכטר הביא להפצתה של הציונות בקרב שכבות חדשות בקהילות היהודיות באמריקה. מגמת ההתנגדות לציונות סייעה בסופו של דבר להרחבת הדיון ובהפצת הרעיון הציוני. רק מעמדו של שכטר יכול היה לגרום לכך. בזכותו הפכה השאלה הציונית לבעיה רעיונית רצינית ומחייבת עבור האליטות החברתיות של יהדות ארצות הברית. למרות המתקפות הציבוריות, מינפו הקונסרבטיבים את תמיכתם בציונות להמשך התרחבותם בקרב ציבור המהגרים ההולך וגדל; המחלוקת סביב הצטרפותו של שכטר לציונות לא היה בה כדי לערער את מוסד ה-JTS וחבר הנאמנים המגוון שלו, והמוסד המשיך להתרחב ולגדול.
חוקי תחרות הזמר של האירוויזיון
מבנה כללי
הזכאות להשתתף בתחרות מוגבלת למדינות שהן חברות פעילות באיגוד השידור האירופי, המורכב מגופי שידור השייכים למדינות הממוקמות בגבולות אזורי השידור של האיגוד, או חברות במועצת אירופה. גם גופי שידור עמיתים עשויים להיות רשאים להשתתף בתחרות, אם יקבלו אישור מהוועד המנהל של התחרות.
תנאי סף להשתתפות
חוקי התחרות קובעים אילו שירים זכאים להתחרות. מכיוון שהתחרות מיועדת ליצירות חדשות, וכדי למנוע ממתמודד כלשהו להשיג יתרון ביחס למתמודדים אחרים, מארגני התחרות בדרך כלל קובעים את המועד ממנו ניתן לפרסם שירים כדי שיהיו זכאים להשתתף בתחרות. בשנים האחרונות נקבע בחוקי התחרות כי תאריך זה יהיה 1 בספטמבר בשנה שלפני התחרות, אולם מועד זה היה שונה לאורך השנים, ובעבר הוא נקבע אף מספר שבועות לפני התחרות. בעבר, נאסר על פרסום מסחרי של שירים המשתתפים בתחרות עד לאחר הגמר, אולם תנאי זה אינו קיים עוד, ועם התקדמות הטכנולוגיה וצמיחת שירותי הסטרימינג המקוונים, שירים מתפרסמים באופן קבוע ברשת, בכל רחבי העולם, וכיום הם מועלים גם באתר הרשמי של האירוויזיון ובפלטפורומות השונות שלו ברשתות החברתיות, טרם התחרות.
מעולם לא הייתה התייחסות בחוקי האירוויזיון ללאום או לארץ הלידה של האמנים המתחרים; רבות מהמדינות המשתתפות שלהן אוכלוסייה קטנה, כדוגמת לוקסמבורג או מונקו, יוצגו פעמים רבות על ידי אמנים ומלחינים ממדינות אחרות, וכן כמה מזוכי התחרות היו בני לאום שונה או נולדו במדינה אחרת משהם ייצגו בתחרות.
שידור
התחרות צולמה לראשונה בצבע בשנת 1968, והיא משודרת בפורמט מסך רחב מאז 2005, ובאיכות HD מאז 2007. שידור התחרות באיכות Ultra HD נבדק לראשונה בשנת 2022.
יהודה בן-צור
ליווי אוניות רכש, מעפילים ועולים חדשים לארץ
בספטמבר 1948 נענה המוסד לעלייה ב' בחיוב לבקשתו של בן-צור לחזור ארצה. הוא מונה כמפקד הספינה "המורד" ("פאביו" במקור), שיצאה מנמל גָאאֵטָה (Gaeta, כ-80 ק"מ מצפון מערב לנאפולי) במערב איטליה עם 292 עולי גח"ל ומח"ל, רובם צעירים. ב-17 בספטמבר 1948 הגיעה האונייה לנמל חיפה. בן-צור החליט להצטרף לחבריו בפלמ"ח שנלחמו באותה עת בנגב; הוא הצטרף לגדוד ה-9, גדוד "הפשיטה" הממוכן של חטיבת הנגב.
משחתות ובסיס הדרכה
הביקור השני בנמל אז'אקסיו בקורסיקה נעשה באווירה חמה יותר. ביוזמת הקונסול הישראלי במרסיי הניח בן-צור זר על קבר החייל האלמוני וקורס חובלים ח', שהיווה את משמר הכבוד, צעד מהאוניה למרכז העיר. בהפלגה נוספת בפיקודו נערך ביקור בנמל נאפולי באיטליה.
ב-1966 יצא ללימודי תואר ראשון במזרחנות באוניברסיטה העברית בירושלים, שנקטעו בעת ההיערכות למלחמת ששת הימים. עם הכרזת מצרים על סגירת מצרי טיראן נקרא בן-צור לפקד שנית על "אח"י חיפה", שהוצאה כבר משירות פעיל. בתוך שבוע הוכשרה האוניה לשירות פעיל ובמהלך המלחמה הצליחה לגלות ולתקוף צוללת מצרית במבואות מפרץ חיפה. הצוללת נמלטה מהאזור, אך לאחר מכן התברר שנגרמו לה נזקים. לאחר המלחמה השלים בן-צור את לימודיו.
קורי מילס
ביוגרפיה
מ-1999 עד 2004 שירת מילס בצבא ארצות הברית, שם היה חבר בדיוויזיה המוטסת ה-82 ומילא תפקידי אבטחה בצבא היבשתי לתמיכה בכוח המשימה המשותף של כוחות המבצעים המיוחדים של ארצות הברית במלחמת עיראק, אך לא השתייך אל פיקוד המבצעים המיוחדים של ארצות הברית. מילס מעולם לא עבר הכשרה של הכוחות המיוחדים, אם כי לאחר שחרורו פרסם אזכורים המרמזים על חברותו בכוחות המיוחדים של הצבא. בשנים 2005–2009 עבד כמומחה אבטחה בחברת "DynCorp". בשנת 2010 החל לעבוד כמומחה אבטחה ימית ויועץ אסטרטגי להגנת תוכנה בחברה "Special Tactical Services". מילס עבד כמנהל אבטחה בתאגיד "Chemonics" מ-2010 עד 2011 וכמנהל סיכונים בכיר ב-"Management Systems International" במהלך 2011. הוא הצטרף ל-"Pax Mondial LLC" באותה שנה ובהמשך עבד כמנהל חטיבת תפעול המידע בארגון וסגן נשיא.
ליוואן
מבנה שלוש קשתות או אולם מרכזי
סוג אחד של בית ליוואן הוא בעל שלוש קשתות או "האולם המרכזי בבית" (Central Hall House), כפי שטבע פרידריך ראגט (Ragette) בשנת 1974. הוא ידוע גם בשם "הבית המסורתי" או "בית ערבי עות'מאני מהתקופה המאוחרת" בחיפה או "בית ביירותי" במרסין. בית זה מאופיין בחדר אירוח מרכזי מוקף חדרי מגורים, החדר המרכזי פתוח לחזית המבנה בחלון גדול המחולק לשלושה חלונות בעלי קמרון. המעבר מהבית לאזור האירוח היא גם כן דרך פתח שלוש קשתות הנישא על ידי שני עמודים. בחדר האירו היה מזרנם וכריות מסודרים לאורך הקירות ואמצעי חימום במרכז.
גמר ה-NBA
הסדרה נודעה בתחילה כגמר ה-BAA לפני עונת, אז התמזגה ליגת ה-BAA עם ליגת ה-NBL כדי ליצור את ה-NBA.
1957–1969: שושלת הסלטיקס
מכיוון שכוכבים רבים עזבו את הקבוצה או פרשו בעקבות הניצחון הזה, הוא מוכר במידה רבה כגמר ה-NBA האחרון שנערך על ידי שושלת הסלטיקס.
1970–1979: העשור הפתוח ביותר
בעקבות הצלחת הלייקרס, שנות ה-70 אופיינו בפריצת דרך גדולה של מועדוני המערב בליגה. ב-1975, לאחר שהשיגו מאזן עונה סדירה של 48–34, גולדן סטייט ווריורס ניצחה בסוויפ את וושינגטון בולטס 4–0 בגמר ה-NBA של 1975. ב-1976 פיניקס סאנס, לאחר שמונה שנות קיום בלבד, התגברה על מאזן שלילי בתחילת העונה כדי לבנות רצף ניצחונות מדהים ולסיים במאזן 42–40 חיובי. הם ניצחו בפלייאוף את סיאטל סופרסוניקס והווריירס, לפני שהתמודדו נגד בוסטון בגמר. הקבוצות היו בשוויון לאחר ארבעת המשחקים הראשונים, לפני שמשחק 5 נכנס לשלוש הארכות ובוסטון ניצחה 128–126. הסלטיקס הצליחו להשיג במהירות את האליפות ה-13 שלהם, כשגברו על הסאנס 87–80 במשחק 6.
1980–1990: היריבות סלטיקס-לייקרס וה"באד בויז" פיסטונס
בוסטון הגיעה לגמר ה-NBA של 1981 בראשות "שלושת הגדולים" - לארי בירד, קווין מקהייל ורוברט פאריש. במהלך דראפט ה-NBA 1980 העבירו הסלטיקס שתי בחירות בסיבוב הראשון לווריירס עבור פאריש ובחירת סיבוב ראשון העבירו מאוחר יותר על מקהייל. כל שלושת השחקנים נחשבו לכמה משחקני הקו הקדמי (פורוורדים וסנטרים) הטובים בכל הזמנים, ומאוחר יותר נבחרו גם להיכל התהילה של הכדורסל. הם פגשו את יוסטון רוקטס בגמר 1981, שהובלו כמעט בלעדית על ידי מוזס מלון והדיחו את הלייקרס וג'ונסון בסיבוב הראשון. הרוקטס היו רק הקבוצה השנייה בתולדות ה-NBA שהגיעה לגמר לאחר שרשמה מאזן שלילי בעונה הסדירה, ולסלטיקס היה המאזן הטוב ביותר ב-NBA של 62–20. הסלטיקס ניצחו את הגמר ב-6 משחקים.
בגמר ה-NBA של 1985, הלייקרס תיקנו את שמונת ההפסדים הקודמים שלהם לסלטיקס כשניצחו אותם בשישה משחקים. אף על פי שהלייקרס הפסידו במשחק הראשון ב-34 נקודות, הם ניצחו 4 מתוך 5 המשחקים הבאים, כולל משחק 6 בבוסטון גארדן. משחקי הגמר הללו היו הראשונים ששיחקו במתכונת 2–3–2, שהוצעה על ידי מאמן בוסטון רד אאורבך לנציב הליגה דייוויד סטרן, מכיוון שקיווה לצמצם את הנסיעות התכופות מבוסטון ללוס אנג'לס.
1991–1998: שושלת הבולס
ב-1997 ו-1998, הבולס פגשו את יוטה ג'אז בגמר פעמיים. בראשות שחקני הדרים טים, נבחרת ארצות הברית לאולימפיאדת ברצלונה, ג'ון סטוקטון וקארל מלון, הג'אז הפסידו בשני המפגשים בגמר על ידי הבולס בשישה משחקים. בשתי הסדרות, שיקגו ניצחה על ידי קליעות מנצחות במשחק השישי, הראשונה על ידי סטיב קר ב-1997 בשיקגו, והשנייה על ידי ג'ורדן ביוטה ב-1998. בפעם הזו שיקגו זכתה באליפות ה-NBA השישית, וזכתה בפעם השנייה בשלוש אליפויות רצופות. לפני שהשביתה קיצרה את עונת החליט המאמן ג'קסון לפרוש, מה שגרם לתגובת שרשרת שהביאה לכך שרוב הקבוצה, כולל ג'ורדן ופיפן, עזבה את הבולס. בלי שום בסיס של נוער שאפשר לבנות עליו, הבולס הפכו לקבוצת לוטרי לשש העונות הבאות.
2011–2014: שליטת ההיט
ההופעה השנייה של ההיט בגמר הייתה ב-2011, שם שיחקו מול דאלאס מאבריקס בשחזור הגמר חמש שנים קודם לכן. המאבריקס, בראשות דירק נוביצקי, ג'ייסון טרי, טייסון צ'נדלר וג'ייסון קיד, ניצחו בסדרה 4–2, כאשר נוביצקי נבחר ל-MVP של הגמר. ההיט חזרו לגמר בשנה שלאחר מכן מול אוקלהומה סיטי ת'אנדר בהשתתפות ה-MVP העתידיים ראסל וסטברוק, ג'יימס הארדן ומלך הסלים 3 פעמים קווין דוראנט. לאחר שהת'אנדר ניצחו במשחק 1 בבית, ההיט ניצחו ארבעה משחקים רצופים וניצחו בסדרה 4–1, והפכו לקבוצה הראשונה שזוכה באליפות לאחר פיגור בשלוש סדרות פלייאוף. ג'יימס זכה באליפות הראשונה שלו ונבחר ל-MVP של גמר ה-NBA.
2015–2019: שושלת הווריורס
ב-2018, ג'יימס עזב את הקאבלירס וחתם בלוס אנג'לס לייקרס. ללא ג'יימס, הקאבלירס התקשו ולא העפילו לפלייאוף. הווריורס המשיכו בהצלחתם והגיעו לגמר החמישי ברציפות שלהם ב-2019, והפכו לקבוצה הראשונה מאז הבוסטון סלטיקס בשנות ה-60 שעולה לחמישה גמרים רצופים, ולקבוצת המערב הראשונה שעשתה זאת אי פעם. עם זאת, הווריורס הפסידו לטורונטו ראפטורס 4–2, מה שהביא לאליפות הראשונה של הראפטורס ולתואר ה-NBA הראשון לקבוצה שבסיסה מחוץ לארצות הברית. קוואי לנארד מהראפטורס זכה בתואר ה-MVP של הגמר, והפך לשחקן הראשון שזוכה בפרס תוך שהוא מייצג קבוצות משני האזורים, לאחר שזכה בו בעבר עם סן אנטוניו ספרס ב-2014.
2020–הווה
בעונת חזרה הליגה למתכונתה הרגילה, וגמר הליגה התקיים בין גולדן סטייט ווריורס, בראשות סטפן קרי, לבין בוסטון סלטיקס, בראשות ג'ייסון טייטום. אף על פי שיתרון הביתיות היה בהתחלה של הווריורס, הם הפסידו את המשחק הראשון בצ'ייס סנטר, וניצחו את השני. הסלטיקס ניצחו את המשחק הראשון ב-TD גארדן והפסידו את השני, בו סטפן קרי רשם את אחת מהופעות הגמר הטובות ביותר שלו בקריירה עם 43 נקודות, 10 ריבאונדים ו-7 שלשות. הסדרה חזרה לקליפורניה בשוויון 2–2, ושם ניצחו הווריורס 104–94 והיו מרחק ניצחון אחד בבוסטון מאליפות. ב-16 ביוני 2022 ניצחו הווריורס 103–90 בביתה של בוסטון וזכו באליפות שביעית בתולדותיהם. קרי זכה לראשונה בקריירה בפרס ה-MVP של סדרת הגמר, לאחר שבמשחק האחרון קלע 34 והוביל את קבוצתו לאליפות רביעית וגמר שישי בשמונה שנים.
סדריק ריצ'מונד
סדריק לוואן ריצ'מונד (באנגלית: Cedric Levan Richmond; נולד ב-13 בספטמבר 1973) הוא עורך דין ופוליטיקאי אמריקאי, חבר המפלגה הדמוקרטית שכיהן כחבר בית הנבחרים של ארצות הברית מטעם מחוז הקונגרס השני של לואיזיאנה, בשנים 2021-2011. בנובמבר 2020 הכריז הנשיא הנבחר של ארצות הברית, ג'ו ביידן כי בחר בריצ'מונד להיות יועצו הבכיר לצד עורך הדין, מייק דונילון. ב-15 בינואר 2021 התפטר לשם כך מהקונגרס של ארצות הברית.
אגרצ'הי
האזור היה מיושב לסירוגין מהמאה ה-13.
וייטרינה
היסטוריה
בשנת 1958 קיבלה וייטרינה מעמד של יישוב עירוני. משנת 1960, וייטרינה היא שוב במחוז משנה פולאצק.
פזאי הבקר
עופות אלה מצויים בכל רחבי האמריקות והם טפילי תטולה המטילים ביצים בקינים של עופות אחרים, בעיקר סבכיים, דרוריים או פרושיים.
האימפריה הטיבטית
עליית האימפריה
בשנת 634 נשלחת שגרירות לשושלת טאנג ובו בזמן סונגסן כובש את אזורי ג'אמו וקשמיר מעבר לרכס הרי ההימאליה. שנה אחר כך בית המלוכה של נפאל בורח דרומה עם סיפוחה של נפאל גם כן לתוך האימפריה הטיבטית.
החלשות
האימפריה תמשיך לכבוש כמעט לכל כיווני הרוח עד לסוף המאה ה-7 שם נרגעו הכיבושים בין לבין לאחר שבנגל נכבשה ונוצר מקור מהאימפריה הטיבטית לאוקיינוס ההודי. מאז המצב הטריטוריאלי של טיבט לא התפתח הרבה מעבר ועם הזמן אף נחלש.
התאמת טכנולוגיה למשימה
התאמת טכנולוגיה למשימה (TTF - Task Technology Fit) הוא מודל למדידת ההתאמה של טכנולוגיה לדרישות המשתמש. המודל פותח על ידי דייל גודהו (Dale Goodhue) ורולנד תומפסון (Ronald Thompson) בשנת 1995, על מנת לנסות לחזות את ההשפעה של הטמעת טכנולוגיה חדשה.
פיטר מרפי (כדורגלן)
פיטר "ספאד" מרפי (באנגלית: Peter "Spud" Murphy; 7 במרץ 1922 – 7 באפריל 1975) היה כדורגלן אנגלי ששיחק בעמדת החלוץ. מרפי זכור בעיקר כשחקן שגרם לשבירת צווארו של שוער מנצ'סטר סיטי, ברט טראוטמן בגמר הגביע האנגלי ב-1956.
ביוגרפיה
מרפי כבש חמישה שערים במהלך קמפיין הגביע האנגלי של ברמינגהאם ב-1956, שנקטע רק בהפסד 3-1 למנצ'סטר סיטי בגמר. משחק הגמר זכור בעיקר בזכות הפציעה הקשה של שוער מנצ'סטר, ברט טראוטמן, שצלל לרגלי מרפי ושבר את צווארו. למרות השבר, המשיך טראוטמן לשחק את רבע השעה שנותרה, ועם סיום חלוקת המדליות פונה לבית החולים. בעונה שלאחר מכן, כבש מרפי ארבעה שערים נוספים בגביע, אך ברמינגהאם הפסידה בחצי הגמר ל"תינוקות באזבי" של מנצ'סטר יונייטד.
מרפי נחשב לפורץ דרך אנגלי בכדורגל האירופאי: הוא שיחק במשחק הראשון של קבוצה אנגלית אי פעם באירופה - ברמינגהאם נגד אינטר מילאנו במאי 1956, ואף הופיע עם ברמינגהאם בגמר גביע ערי הירידים במרץ 1960 - במה שהיה לגמר האירופאי הראשון של קבוצה אנגלית אי פעם. בגמר עצמו, הפסידה ברמינגהאם 4-1 לברצלונה הספרדית.
שרלוט זולוטוב
שרלוט זולוטוב (באנגלית: Charlotte Gertrude Zolotow; 26 ביוני 1915 – 19 בנובמבר 2013) הייתה סופרת ועורכת ספרי ילדים אמריקאית. היא כתבה כ–70 ספרים וערכה כ–100.
ביוגרפיה
ב-1946 נולד לזוג בנם, סטפן – שגדל להיות שחקן פוקר מקצועי ולזכות פעמיים באליפות העולם בפוקר; ב-1952 נולדה בת, אלן (כיום Crescent Dragonwagon) שכמו אמהּ, גדלה להיות סופרת ילדים.
פעילות מקצועית
ספריה של זולוטוב הציעו לילדים מכל הגילים מבט רציני אך רחום על נושאים כמו כעס, קנאה ומוות והם תורגמו ליותר מ - 15 שפות שונות. אותנטית, חביבה ומצחיקה, זולוטוב מעולם לא התנשאה על קוראיה ולא הפחיתה מחשיבות הבעיות - הגדולות והקטנות, שעמדו בפניהם. ספרה המוכר ביותר הוא "מר ארנב והמתנה הנפלאה" (1962) שאויר על ידי Maurice Sendak, המספר על ילדה קטנה וארנב נחמד היוצאים לחיפוש אחר מתנת יום ההולדת המושלמת לאם הילדה. בשנת 1972 פורסם הספר “William’s Doll” שעסק בכמיהתו של ילד לבובה, על אף הסתייגותו של אביו; הספר עובד לשיר שנכלל באלבום הילדים “Free to be … You and me” שיצא באותה שנה. בשנת 1974 פורסם הספר “My Grandson Lew” שעסק במוות של סב.
Oxnard
האלבום נתמך על ידי שני סינגלים: "Tints" ו-"Who R U?". האלבום זכה לשבחים ממבקרי המוזיקה, והגיע היישר אל המקום ה-11 במצעד הבילבורד 200.
גבריאל לונדברג
קריירה מקצועית
ב-21 ביולי 2022 חתם ב מליגת העל האיטלקית בכדורסל והיורוליג.
Oxnard
ביקורות
האלבום זכה בעיקר לביקורות חיוביות. ב-Metacritic, האלבום קיבל ציון של 73 מתוך 100, בהתבסס על 18 ביקורות. אתר AnyDecentMusic? העניק לו 7.0 מתוך 10, בהתבסס על הערכתם לגבי הקונצנזוס הביקורתי.
קארן קנור
חיים ועבודה
ב-2023 הוצגו צילומים של קנור בתערוכה "על שפת הסף" במוזיאון רמת גן לאמנות ישראלית.
עונת 2001/2002 ב-NBA
בעקבות פיגועי 11 בספטמבר לבשו קבוצות הליגה גופייה ועליה טלאי עם דגל ארצות הברית (טורונטו ראפטורס הקבוצה היחידית מקנדה בליגה השתמשה בטלאי ועליו דגל ארצות הברית ודגל קנדה ביחד), אותו טלאי גם הופיעו על פרקטי אולמי הקבוצות.
ג'יימס אדוארד וורטון
ביוגרפיה
ב-12 באוגוסט 1944 החליף וורטון את לויד בראון כמפקד הדיוויזיה ה-28. באותו יום וורטון לקח פיקוד, וביקר ביחידות הקו הקדמי שלו כדי להבין את מצבם הנוכחי. בעת שעמד במוצב הפיקוד של רגימנט הרגלים ה-112 ליד סורדבאל, נורמנדי, צרפת, הוא נורה ונהרג על ידי צלף גרמני, והוחלף על ידי נורמן קוטה.
אדווין אוסטין אבי
קורות חיים
אבי נולד בפילדלפיה שבמדינת פנסילבניה שבארצות הברית. הוא למד אמנות באקדמיה של פנסילבניה לאמנות יפה תחת כריסטיאן שוסל (Christian Schuessele).
בשנת 1937 הורישה אלמנתו של אבי רבות מעבודותיו לאוניברסיטת ייל.
שטר (להקה)
היסטוריה
מקימי הלהקה אורי מוראי ובנימין אדם נפגשו בישיבת אש התורה בירושלים, לאחר שנהלו חיים לא דתיים ברובם. השניים החלו ליצור יחד מוזיקה, ובסופו של דבר הקימו את הלהקה בשנת 2006.
נפת האי וסילי (סנקט פטרבורג)
כלכלה
עוד משנותיה הראשונות של העיר, פיוטר הגדול הורה לבנות באי וסילי את בית הבורסה על מנת לשכן בה את בורסת סנקט פטרבורג ששימשה במשך עשורים כמרכז המסחר העיקרי בעיר. כיום האי וסילי מהווה יעד תיירותי ובית הבורסה משמש כמוזיאון צבאי.
R (אלבום סינגל)
רקע והפקה
רוזה היא חברת הלהקה השנייה מבלאקפינק שהוציאה אלבום סינגל, כשהקודמת לכך הייתה ג'ני עם "Solo" בשנת 2018.
ג'ק רואן
ג'ק רואן (באנגלית: Jack Rowan; נולד ב-18 בפברואר 1997) הוא שחקן קולנוע, טלוויזיה ותיאטרון אנגלי.
ו. מרווין ווטסון
ראשית חייו
ו. מרווין ווטסון נולד באוקהרסט, טקסס. הוא סיים לימודי תואר ראשון בכלכלה ותואר שני במנהל עסקים באוניברסיטת ביילור, שם הוא החל ללמוד מלכתחילה על סמך מלגת מוזיקה.
שנותיו האחרונות
ו. מרווין ווטסון נפטר ב-26 בנובמבר 2017, בגיל 93. הוא היה האחרון מחברי הקבינט של ג'ונסון שנותר בחיים. הוא נטמן בבית הקברות המדינתי של טקסס, באוסטין.
גאבור שטיינר
מלך הפראטר
החל משנת 1894 חכר שטיינר תמורת 26,000 גולדן, לעשר שנים, את המגרש קייזרוויזה (Kaiserwiese) עם "הגן האנגלי", בכניסה לפארק פראטר בווינה, מהחברה האנגלית .The Assets Realisation Co כדי להקים בו, את פארק השעשועים "ונציה בווינה" (Venedig in Wien) שנפתח לקהל ב-1895. מתכנני התצוגה ששחזרה נוף ונציאני עם גונדולות ולגונה, היו האדריכל אוסקר מרמורק והצייר פרדיננד מוזר. כדגם לתצוגה זו שימשה התערוכה האקסטרווגנטית "ונציה בלונדון" (Venice in London) של אימרה קירהאי באולם "אולימפיה" בלונדון, אותה ראה שטיינר עצמו מוקדם יותר באותה שנה. שטיינר פתח באזור גם בית ראינוע שכשל מבחינה כלכלית, ועוד מזנון איטלקי עם אוטומטים.
קרב נהר הטחו
קרב נהר הטחו היה קרב גדול שנערך בשנת 220 לפנה"ס בין צבא קרתגו לבין כוח שבטים היספניים על הנהר טאחו. בעקבות הקרב הפכו הקרתגים לשליטים הלא מעורערים של דרום חצי האי האיברי.
מיהאי זיצ'י
בשנת 1847, הגיע לסנקט פטרבורג בהמלצות והפך למורה לציור של אחד מקרובי משפחתו של הצאר. בשנת 1849, צייר את דיוקנו של לאיוש בתיאני. משנת 1850 היה עובד ריטוש בסטודיו לצילום. בינתיים נוצרו רישומי העיפרון, צבעי המים והפורטרטים שלו.
שוב בפטרבורג 1883 – 1888
במאי 1883 - אז כבר כצייר החצר של אלכסנדר השלישי, קיסר רוסיה – הוא צייר את חגיגות ההכתרה של הצאר. לאחר מכן בילה יותר משני עשורים, 23 שנים, ברוסיה עד מותו. כצייר החצר של הצאר נאלץ לעקוב אחרי השליט לכל מקום. הוא השתתף במסעו של הצאר לפולין והיה המאייר בכל הביקורים והדיונים הפוליטיים הרשמיים. הוא גם היה המלווה של הצאר במפגשים של שלושת השליטים הגדולים דאז של אירופה, וילהלם הראשון, קיסר גרמניה, פרנץ יוזף הראשון, קיסר אוסטריה ושליט האימפריה האוסטרו-הונגרית והצאר. זיצ'י כבר היה בשנתו ה-70 כאשר ב-1897 השלים את איוריו לסדרת בלדות יאנוש אראן המונומנטלית - שהחלה ב-1887.
הערכה של פועלו
ההערכה המלאה והאמיתית של חייו ואומנותו של מיהאי זיצ'י לא נעשתה עד עכשיו. זה לא קל, זו משימה לא קטנה. זיצ'י עצמו כתב על כך את הדברים הבאים בשנת 1876 : בהמשך כתב גם כי ניתן יהיה לגבש "שיפוט מובהק" לגבי אמנותו רק אם "ניתן לראות את יצירותיו ביחד". מספר העבודות הגרפיות של זיצ'יי מגיע לאלפים: אולם רק חלק קטן מהן מוכר - לרוב רק מצילומים או מדפסים בלויים.
הבחירות לאספה הלאומית של אוגנדה 1962
תוצאת הבחירות הייתה ניצחון של מפלגת קונגרס העם של אוגנדה, שזכתה ב-37 מתוך 82 המושבים.
שחף חום-עורף
הם מקננים על הגדה בין עשבי החוף ומטילים 3–4 ביצים. לפעמים נטפלים אל השחפים ברווזים שחורי-ראש, אך האפרוחים הבוקעים יוצאים להסתדר לבדם אחרי הבקיעה.
בית הגיהנום
היסטוריה
בית הגיהנום הקדום ביותר נוצר ככל הנראה לראשונה בסידר היל, טקסס.